

**Жеке тұрғын үй құрылысының кейбiр мәселелерi туралы**

Қазақстан Республикасы Премьер-Министрінің 2005 жылғы 16 тамыздағы N 226-ө-1 Өкімі

      Қазақстан Республикасында жеке тұрғын үй құрылысының қарқынды дамуына жағдай жасау жөнiнде ұсыныстар әзiрлеу мақсатында:

      1. Мынадай құрамда жұмыс тобы құрылсын:

Омаров                    - Қазақстан Республикасы Индустрия және   
Қайсар Оспанұлы             сауда министрлiгi Құрылыс және тұрғын   
                            үй-коммуналдық шаруашылық iстерi   
                            комитетiнiң төрағасы, жетекшi

Сизов                     - Қазақстан Республикасы Жер   
Александр Павлович          ресурстарын басқару агенттiгi   
                            төрағасының бiрiншi орынбасары,   
                            жетекшiнiң орынбасары

Смағұлов                  - Қазақстан Республикасы Индустрия және   
Сейiтжан Айтыбайұлы         сауда министрлiгiнiң Құрылыс және   
                            тұрғын үй-коммуналдық шаруашылық   
                            iстерi комитетi тұрғын үй құрылысы   
                            бөлiмiнiң бастығы, хатшы

Мамытбеков                - Астана қаласы әкiмiнiң орынбасары   
Асылжан Сарыбайұлы

Өтеғұлов                  - Қазақстан Республикасы Қаржы   
Мәулен Амангелдiұлы         министрлiгiнiң Қазынашылық комитетi   
                            төрағасының орынбасары

Төрекелдиев               - Қазақстан Республикасы Премьер-   
Болат Сбашұлы               Министрiнiң Кеңсесi Өңiрлiк даму   
                            бөлiмiнiң бас инспекторы

Әзiмова                   - Қазақстан Республикасы Әдiлет   
Эльвира Әбiлқасымқызы       министрлiгi Заңға тәуелдi кесiмдер   
                            департаментінің директоры

Ермекова                  - Қазақстан Республикасы Экономика және   
Несiпбала Әбдісағитқызы     бюджеттiк жоспарлау министрлiгi   
                            Салалық органдардың шығыстарын   
                            жоспарлау департаментiнiң директоры

Кәрiмова                  - Қазақстан Республикасы Статистика   
Зағира Ахатқызы             агенттiгi Статистикалық өндiрiс   
                            департаментінiң директоры

      2. Жұмыс тобы 2005 жылғы 1 қазанға дейiнгi мерзiмде Қазақстан Республикасында жеке тұрғын үй құрылысының қарқынды дамуына жағдай жасау жөнiндегi ұсыныстарды Қазақстан Республикасының Үкiметiне енгiзсiн.

      3. Облыстардың, Астана және Алматы қалаларының әкiмдерi белгiленген тәртiппен 2005 жылғы 1 қыркүйекке дейiн жұмыс тобына мынадай деректердi көрсете отырып, жеке тұрғын үй құрылысын жандандыру жөнiнде ұсыныстар берсiн:   
      2005 жылдың басынан бастап жеке тұрғын үй салуға, оның iшiнде Қазақстан Республикасында тұрғын үй құрылысын дамытудың 2005-2007 жылдарға арналған мемлекеттiк бағдарламасы бойынша тұрғын үй сатып алуға басым құқығы бар халыққа:   
      1) балалары бар жас отбасыларға;   
      2) мемлекеттiк бюджет қаражаты есебiнен ұсталатын мемлекеттiк органдар мен мекемелер қызметкерлерiне;   
      3) әлеуметтiк саланың мемлекеттiк кәсiпорындарының қызметкерлерiне жер телiмдерiн бөлуге берiлген өтiнiштердiң саны;   
      ағымдағы жылы жеке тұрғын үй салуға, оның iшiнде азаматтардың көрсетiлген санатына бөлiнген жер телiмдерiнiң саны;   
      салына бастаған жеке тұрғын үй, оның iшiнде азаматтардың көрсетiлген санатының саны;   
      жеке тұрғын үй құрылысы аумағының инженерлiк желiлермен қамтамасыз етiлуi.

*Премьер-Министр*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК